16.6.2023
FI
Euroopan unionin virallinen lehti
C 214/29 Keskiviikko 18. tammikuuta 2023
L. ottaa huomioon, että Venäjän federaation hallitus on Vladimir Putinin johdolla jatkanut kansainvälisiä terroritekoja poliittisia vastustajia ja suvereeneja valtioita vastaan ja että terroriteot ovat kärjistyneet siihen pisteeseen, että se on hyökännyt Ukrainaan ja miehittää Ukrainaa vuodesta 2014 alkaen;
M. katsoo, että meneillään olevan ja ennennäkemättömän covid-19-pandemian, joka sai alkunsa Kiinan kansantasavallan Wuhanista, vaikutukset pahentavat Venäjän federaation Ukrainaan tekemän perusteettoman hyökkäyksen maailman­ laajuisia seurauksia; toteaa, että täysimittaisen sodan paluu Euroopan mantereelle, taloudellinen epävarmuus ja Venäjän federaation energianhintojen epävakauden tahallinen välineellistäminen aiheuttavat välitöntä geopoliittista epävar­ muutta Euroopan unionin kansalaisille, ehdokasvaltioille ja mahdollisille ehdokasvaltioille sekä kumppaneille kaikkialla maailmassa;
N. katsoo, että strategisen riippumattomuuden saavuttaminen edellyttää, että unioni voi toteuttaa kaikki EU:lle strategisesti merkittävät toimet turvautumatta kohtuuttomasti kolmansien valtioiden ja toimijoiden valmiuksiin, muun muassa poistamalla haavoittuvuudet, jotka altistavat unionin sisäiselle jakautumiselle ja pakottavat tekemään myönnytyksiä autoritaarisille toimijoille; toteaa, että strategisen riippumattomuuden saavuttaminen antaa unionille mahdollisuuden tehostaa ulkoisia toimiaan perustuen voimatekijöihin, edistää ja tuoda tehokkaammin esiin arvoihin perustuvia etujaan ja vahvistaa panostaan maailmanlaajuiseen monenvälisyyteen, konfliktien rauhanomaiseen ratkaisuun sekä demokra­ tian, oikeusvaltioperiaatteen ja perusoikeuksien kehittämiseen kaikkialla maailmassa; katsoo, että EU ei voi puolustautua eikä olla uskottava toimija ilman todellisia investointeja jäsenvaltioiden puolustukseen; ottaa huomioon, että huolimatta vuodesta 2014 lähtien jatkuneesta Venäjän hyökkäyksestä Ukrainaa vastaan vain muutama, erityisesti Itä-Euroopassa sijaitseva Naton jäsenvaltio, jotka ovat myös jäsenvaltioita, on pannut täytäntöön Naton johtajien päätöksen osoittaa vähintään 2 prosenttia BKT:stä puolustusmenoihin; toteaa, että tämän kynnyksen saavuttaminen osoittaa todellista tahtoa vahvistaa samanaikaisesti sekä Euroopan turvallisuutta että EU:n asemaa;
O. katsoo, että Euroopan valtioiden vapaaehtoinen liittyminen EU:hun on edelleen unionin menestyksekkäin ulkopolitiikan väline; ottaa huomioon, että Euroopan johtajat myönsivät 23. kesäkuuta 2022 Ukrainalle ja Moldovan tasavallalle EU:n ehdokasmaan aseman ja tunnustivat Georgian lähentymisen Eurooppaan; ottaa huomioon, että 15. joulukuuta 2022 Euroopan neuvosto myönsi Bosnia ja Hertsegovinalle EU:n jäsenehdokasmaan aseman ja Kosovon tasavalta jätti EU-jäsenyyshakemuksensa;
P. ottaa huomioon, että unionin yhteisen ulko- ja turvallisuuspolitiikkaa ohjaavat demokratian ja oikeusvaltion arvot, ihmisoikeuksien ja perusvapauksien yleismaailmallisuus ja jakamattomuus, ihmisarvon kunnioittaminen, tasa-arvon ja yhteisvastuun periaatteet sekä YK:n peruskirjan periaatteiden ja kansainvälisen oikeuden noudattaminen; ottaa huomioon, että SEU 2 artiklassa, 3 artiklan 5 kohdassa ja 21 artiklassa vahvistetut unionin arvot ovat sen välittömän edun mukaisia; ottaa huomioon, että näihin demokraattisiin arvoihin kohdistuu edelleen entistä enemmän autokraattisia paineita, jotka heikentävät vallan väärinkäytön valvontaa, lisäävät ihmisoikeusloukkausten esiintymistä ja vakavuutta ja rajoittavat kansalaisyhteiskunnan, riippumattomien tiedotusvälineiden ja demokraattisten oppositio­ liikkeiden toimintamahdollisuuksia; toteaa, että Freedom House -järjestön mukaan vuosi 2021 oli 16. perättäinen vuosi, jolloin demokratia taantui maailmanlaajuisesti;
Q. toteaa, että ilmastonmuutos vaikuttaa yhä vakavammin ihmiselämän eri osa-alueisiin sekä kehitysmahdollisuuksiin, maailmanlaajuiseen geopoliittiseen järjestykseen ja globaaliin vakauteen; toteaa, että ilmastonmuutoksen vaikutukset koettelevat eniten niitä, joilla on vähemmän resursseja siihen mukautumiseen; katsoo, että EU:n ulkopolitiikassa olisi keskityttävä nykyistä enemmän monenvälisen toiminnan edistämiseen tekemällä yhteistyötä ilmastoon liittyvissä erityiskysymyksissä, luomalla strategisia kumppanuuksia sekä vahvistamalla valtiollisten ja valtiosta riippumattomien toimijoiden, myös maailmanlaajuisesti suurimpien saastuttajien, yhteistyötä ja vuorovaikutusta;
R. ottaa huomioon, että kansainväliseen oikeuteen ja monenvälisyyden instituutioihin perustuvaan sääntöpohjaiseen kansainväliseen järjestykseen kohdistuu yhä suurempi riski sekä sisä- että ulkopuolelta; ottaa huomioon, että autokraattiset valtiot, jotka toimivat yksin ja toteuttaen keskitettyjä toimia, pyrkivät heikentämään monenvälisiä järjestöjä ja virastoja sekä kansainvälistä humanitaarista oikeutta ja ihmisoikeuksia koskevaa oikeutta, vääristämään niiden merkityksen käyttämällä niitä hyväksi tai kiertämään niitä tai estämään niiden täytäntöönpanon edistäen samalla autokraattisten normien kehittämistä EU:ssa ja kolmansissa valtioissa, myös käyttämällä diplomaattisia, taloudellisia tai sotilaallisia kannustimia ja pakotteita sekä toteuttamalla disinformaatiokampanjoita; katsoo, että Venäjän hyökkäys Ukrainaan ja Venäjän tahalliset sotarikokset ovat hyökkäys monenkeskisen sääntöpohjaisen maailmanjärjestyksen perustaa vastaan;